Σύγκριση της σωματικής δραστηριότητας, του βαθμού συμμόρφωσης στη μεσογειακή διατροφή και του τρόπου ζωής παιδιών και γονέων πριν και κατά τη διάρκεια της πανδημίας covid-19
Creators: name: Λοκόση Άννα Πίλο
Publisher: name: Aristotle University of Thessaloniki
Year: 2021
Subjects: Σωματική δραστηριότητα
Συμμόρφωση στη μεσογειακή διατροφή
απαγόρευση κυκλοφορίας
Physical activity
Adherence to the Mediterranean diet
Lockdown

description: Σκοπός της παρούσας μελέτης ήταν να συγκρίνει τη σωματική δραστηριότητα, το βαθμό συμμόρφωσης στη μεσογειακή διατροφή και τον τρόπο ζωής παιδιών και γονέων πριν και κατά τη διάρκεια της απαγόρευσης της κυκλοφορίας λόγω της πανδημίας COVID-19. Δευτερεύον σκοπός ήταν να διερευνήσει τη σχέση της σωματικής δραστηριότητας και του βαθμού συμμόρφωσης στη μεσογειακή διατροφή των παιδιών στη διάρκεια της απαγόρευσης της κυκλοφορίας με τη σωματική δραστηριότητα και τον βαθμό συμμόρφωσης στη μεσογειακή διατροφή των παιδιών και των γονέων πριν και στη διάρκεια της απαγόρευσης κυκλοφορίας. Στην έρευνα έλαβαν μέρος 154 παιδιά ηλικίας 8-17 ετών από όλη την ελληνική επικράτεια (73 αγόρια και 81 κορίτσια) και ένας γονέας τους (14 πατέρες και 140 μητέρες). Τα εργαλεία που χρησιμοποιήθηκαν ήταν ένα ερωτηματολόγιο δημογραφικών χαρακτηριστικών, το ερωτηματολόγιο Godin-Shephard Leisure-Time Physical Activity Questionnaire, το ερωτηματολόγιο Mediterranean diet score (MDS) για τους γονείς και το ερωτηματολόγιο Mediterranean Diet Quality Index in Children and Adolescents (KIDMED) για τα παιδιά. Η συλλογή των δεδομένων πραγματοποιήθηκε διαδικτυακά, μέσω της πλατφόρμας Google Forms, από τις 3-20 Δεκεμβρίου 2020. Από τα αποτελέσματα διαπιστώθηκε ότι η σωματική δραστηριότητα τόσο των παιδιών όσο και των γονέων μειώθηκε κατά τη διάρκεια της απαγόρευσης της κυκλοφορίας, με το 65% των παιδιών και το 74% των γονέων να κατατάσσονται σε μη επαρκώς σωματικά δραστήριους κατά το διάστημα αυτό. Η συμμόρφωση στη μεσογειακή διατροφή τόσο των παιδιών όσο και των γονέων δεν άλλαξε κατά την περίοδο του περιορισμού. Τα παιδιά παρουσίασαν υψηλή συμμόρφωση στη μεσογειακή διατροφή με ποσοστά της τάξεως του 63,6% (πριν την απαγόρευσης κυκλοφορίας) και 69,5% (κατά τη διάρκεια της απαγόρευσης κυκλοφορίας). Ενώ, οι γονείς παρουσίασαν μέτρια συμμόρφωση στη μεσογειακή διατροφή με ποσοστά της τάξεως του 86,4% (πριν την απαγόρευσης κυκλοφορίας) και 85,7% (κατά τη διάρκεια της απαγόρευσης κυκλοφορίας). Επιπλέον, φάνηκε πως η απαγόρευση της κυκλοφορίας επηρέασε και ορισμένους παραμέτρους, που διαμορφώνουν τον τρόπο ζωής των παιδιών και των γονέων, όπως τον χρόνο μπροστά σε οθόνη, τις ώρες ύπνου και τον αριθμό των ημερήσιων γευμάτων. Όσον αφορά τη σωματική δραστηριότητα και το βαθμό συμμόρφωσης στη μεσογειακή διατροφή των παιδιών κατά τη διάρκεια της απαγόρευσης της κυκλοφορίας διαπιστώθηκε ότι σχετίζεται με τη σωματική δραστηριότητα των γονέων. Συμπερασματικά, η απαγόρευση της κυκλοφορίας, τουλάχιστον για τις πρώτες εβδομάδες, φάνηκε να επηρεάζει αρνητικά τα επίπεδα σωματικής δραστηριότητας παιδιών και γονέων, αλλά και ορισμένους παραμέτρους που αφορούν στον τρόπο ζωής τους, ενώ δεν φάνηκε να επηρεάζει τη συμμόρφωση τους στη μεσογειακή διατροφή. Παράλληλα, διαπιστώθηκε πως η οικογένεια διαδραματίζει μείζονα ρόλο στην υιοθέτηση συνηθειών άσκησης και διατροφής από τα παιδιά
description: The main aim of this study was to compare physical activity, the adherence to the Mediterranean diet and the lifestyle of children and parents before and during the COVID-19 pandemic. The secondary purpose was to investigate the relationship between physical activity and the adherence to the Mediterranean diet of children during the lockdown and physical activity and the adherence to the Mediterranean diet of children and parents before and during the lockdown. In this study participated 154 children aged 8-17 years from all over Greece (73 boys and 81 girls) and one of their parents (14 fathers and 140 mothers). For data collection a demographic questionnaire, the Godin-Shephard Leisure-Time Physical Activity Questionnaire, the Mediterranean diet score questionnaire (MDS) for the parents and the Mediterranean Diet Quality Index in Children and Adolescents (KIDMED) for the children were used. The survey was uploaded and shared via the Google Forms platform, from 3-20 December 2020. The results indicated that the physical activity of both children and parents decreased during the lockdown, 65% of children and 74% of parents were categorized as insufficiently physically active during this time. Adherence to the Mediterranean diet of both children and parents did not change during the period of lockdown. The children showed high adherence to the Mediterranean diet with percentages of 63.6% (before the lockdown) and 69.5% (during the lockdown), while the parents showed medium adherence to the Mediterranean diet with percentages of 86.4% (before the lockdown) and 85.7% (during the lockdown). In addition, the lockdown appeared to affect certain parameters that determine the lifestyle of children and parents, such as screen time, sleep time and number of daily meals. Regarding the physical activity and the adherence to the Mediterranean diet of the children during lockdown, it was found to be related to the physical activity of the parents. In conclusion, the lockdown, at least for the first few weeks, seemed to negatively affect the physical activity levels of children and parents, and also some parameters related to their lifestyle, while it did not seem to affect their adherence to the Mediterranean diet. At the same time, it was found that the family plays a major role in the adoption of exercise and eating habits by children